35. ΑΠΟΦΑΣΙΣ ΠΡΩΘΥΠΟΥΡΓΟΥ Αριθ.10627/1606 της 6 Οκτ./13 Νοεμ.  1972  (ΦΕΚ Β΄ 963) Περί συγκροτήσεως Επιτροπής καθορισμού επί τινων θεμάτων των όρων λειτουργίας και εκμεταλλεύσεως των Σταθμών Ραδιοφωνίας και Τηλεοράσεως. Λαβόντες υπ’ όψει τας διατάξεις: α.Του άρθρ. 8 παρ. 3 του Ν.Δ. 957/71 περί Υπουργικού Συμβουλίου και Υπουργείων ως εκωδικοποιήθη δια του υπ’ αριθ. 40/72 Β.Δ/τος. β.Τας διατάξεις του άρθρ. 1 του Ν.Δ. 744/70 «περί υπαγωγής της Γενικής Διευθύνσεως Τύπου και Πληροφοριών του Υπουργείου Προεδρίας της Κυβερνήσεως υπό τον Πρωθυπουργόν, μετονομασίας και οργανώσεως αυτής». γ.Τας διατάξεις του Νόμ. 2312/1953 «περί οργανώσεως και λειτουργίας της Εθνικής Ραδιοφωνίας της Ελλάδος». δ.Τας διατάξεις του άρθρ. 1 του Ν.Δ. 745/70 «περί ρυθμίσεως ζητημάτων τινων αφορώντων το Εθνικόν Ίδρυμα Ραδιοφωνίας-Τηλεοράσεως (ΕΙΡΤ)». ε.Τας διατάξεις του άρθρ. 1 του Ν.Δ. 722/70 «περί συγκροτήσεως και λειτουργίας της Υπηρεσίας Ενημερώσεως Ενόπλων Δυνάμεων (ΥΕΝΕΔ)». ς.Την ανάγκην της καθιερώσεως κοινών κατευθυντηρίων γραμμών, εν σχέσει προς τα προγράμματα Ραδιοφωνίας και Τηλεοράσεως του Ε.Ι.Ρ.Τ. και Υ.ΕΝ.Ε.Δ. ως και της διαγραφής κοινής πολιτικής εν σχέσει προς τας προμηθείας ταινιών και την διενέργειαν των διαφημίσεων υπό των εν λόγω φορέων, αποφασίζομεν: Α)Συγκροτούμεν παρά τη Γενική Γραμματεία Τύπου και Πληροφορικών (Γ.Γ.Τ.Π.) Επιτροπήν απαρτιζομένην: 1.Εκ του παρ’ ημίν Υφυπουργού του επιφορτισμένου με την επικουρίαν ημών εν τη ενασκήσει των αρμοδιοτήτων μας επί της Γ.Γ.Τ.Π. ως Προέδρου. (Αντί της σελ. 296,19) Σελ. 296,19(α) Τεύχος 523-Σελ. 139 Κρατική Ραδιοφωνία-Τηλεόραση 18.Ρ.α.34-35 2.Εκ του Γενικού Γραμματέως Τύπου και Πληροφοριών. 3.Εκ του Γενικού Διευθυντού Ε.Ι.Ρ.Τ. 4.Εκ του Διευθυντού της 7ης ΜΕΟ του Αρχηγείου Ενόπλων Δυνάμεων. 5.Εκ του Διοικητού της Υ.ΕΝ.Ε.Δ. Χρέη Γραμματέως της Επιτροπής εκτελεί υπάλληλος της Γ.Γ.Τ.Π., οριζόμενος δι’ αποφάσεως του Προέδρου της. Β)Η Επιτροπή είναι αρμοδία δια την κατά τας εκάστοτε πολιτιστικάς, κοινωνικάς εθνικάς και εν γένει κρατικάς απαιτήσεις, διαγραφήν κοινών κατευθυντηρίων γραμμών εν σχέσει προς τα προγράμματα Ραδιοφωνίας-Τηλεοράσεως του Ε.Ι.Ρ.Τ. και της Υ.ΕΝ.Ε.Δ., δια τον συντονισμόν των προγραμμάτων τούτων, δια τον καθορισμόν κοινής οικονομικής πολιτικής επί των διαφημίσεων των δύο δικτύων και δια τον καθορισμόν της τιμής και του τρόπου προμηθείας ταινιών, προς προβολήν υπό των δύο δικτύων, ελληνικής και ξένης παραγωγής. Γ)Αι αποφάσεις της Επιτροπής κυρούμεναι υφ’ ημών είναι υποχρεωτικαί δια το Ε.Ι.Ρ.Τ. και την Υ.ΕΝ.Ε.Δ. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 2354]